9.

(a) Osim ako je drukčije određeno i podložno odredbama točke (d) dolje, Vijeće, Odbor za projekte iz stavka 10., kao i takvi odbori i pomoćna tijela koji mogu biti osnovani, odluke donose konsenzusom kadgod je to moguće. Ako se ne može postići konsenzus, svaki član može zatražiti da se odluka donese jednostavnom većinom, ako nije predviđeno donošenje odluka posebnim glasovanjem. (b) Svaki član ima pravo na broj glasova koji su mu dodijeljeni u skladu s odredbama točke (c). U slučaju glasovanja, Europska zajednica i članice međuvladinih organizacija raspolažu brojem glasova koji je jednak ukupnom broju glasova koji su dodijeljeni njihovim državama članicama. (c) Svi članovi zajedno imaju 2 000 glasova. Pedeset posto ukupnih glasova članova jednako se raspodjeljuje među svim članovima podložno odredbama točke (b). Preostalih 50 % ukupnih glasova dodjeljuje se svakom članu razmjerno njegovom „koeficijentu značaja povezanog s jutom”, u skladu s definicijom iz točke (d). Ukupni broj osnovnih glasova i glasova razmjernih koeficijentu značaja povezanog s jutom zaokružuje se na prikladan način kako bi se dobili samo cijeli, a ne i djelomični glasovi, dok ukupan broj glasova članova ne prelazi 2 000, podložno, međutim, odredbi točke (e). (d) U smislu ovih nadležnosti, „koeficijent značaja povezanog s jutom” svakog člana je njegov udio u ukupnoj vrijednosti pripisanoj svim državama članicama u skladu sa sljedećim formulama: i. u slučaju zemalja koje proizvode jutu, ponderirani prosječni volumen proizvodnje od 40 % i prosječni volumen neto trgovine jutom i proizvodima od jute od 60 % u najbliže tri godine za koje postoje relevantni statistički podaci; ii. u slučaju zemalja koje ne proizvode jutu i zemalja koje uvoze neto jutu, prosječni volumen njihovog neto uvoza jute i proizvoda od jute u najbliže tri godine za koje postoje relevantni statistički podaci. (e) Nijedan član koji predstavlja samo jednu zemlju ne može imati više od 450 glasova. Svi glasovi koji prelaze ovu brojku koja proizlazi iz metodologije propisane točkama (c) i (d) te utvrđene točkom i., raspodjeljuju se među drugim članovima u skladu s istim modelom računanja koji je predviđen tim točkama. (f) Ako se iz bilo kojeg razloga jave problemi u određivanju glasova korištenjem metodologije propisane točkama (c), (d) i (e), Grupa može posebnim glasovanjem donijeti odluku o primjeni drukčije metodologije za raspodjelu glasova. (g) Prisustvovanje članova koji zajedno imaju 1 000 glasova potrebno je za početak svake sjednice Vijeća. Prisustvovanje članova koji zajedno imaju 1 200 glasova potrebno je za bilo koju odluku koju treba donijeti Vijeće. (h) Vijeće raspodjeljuje glasove za svaku financijsku godinu na početku zadnje sjednice prethodne godine u skladu s odredbama ovog stavka. Takva raspodjela glasova ostaje na snazi u cijeloj godini jute, osim kao što je utvrđeno točkom i. (i) Uvijek kad se promijeni sastav Grupe ili kad su obustavljena ili ograničena glasačka prava bilo kojeg člana u skladu s odredbama poslovnika, Vijeće raspodjeljuje glasove drugim članovima u skladu s odredbama ovog stavka. Vijeće odlučuje o datumu stupanja na snagu takve preraspodjele glasova. (j) Član kojeg je drugi član ovlastio da da glasove koje član koji ga je ovlastio posjeduje u skladu s ovim stavkom daje takve glasove u skladu s uputama člana koji ga je ovlastio.